<classify> Malinzi aliamua kutoa ofa hiyo baada ya kufurahishwa na maelezo wa Mzee Msuva kuhusu mwenendo wa mtoto wake tangu alipoanza kucheza soka.Baba huyo wa Msuva aliyasema hayo juzi wakati wa utoaji wa tuzo za washindi mbalimbali wa Ligi Kuu bara msimu wa mwaka 20142015 ambapo Msuva aliibuka na tuzo mbili ya mfungaji bora na mchezaji bora.Kwa kweli Msuva alianza kuonesha kipaji chake tangu akiwa mtoto, alikuwa anacheza mpira anavunjavunja vioo vya makabati nyumbani, mama yake anachukia lakini mimi nilikuwa namwambia acha mtoto aoneshe kipaji chake nitalipa.Akilala ni lazima alale na mpira wake, analala na mpira wake kitandani ukimtaka alale we mpe mpira atacheza mwisho atalala na akilala analala nao usiutoe, alisema.Mama yake alitaka asome aende mpaka chuo kikuu, lakini Msuva mwenyewe alitaka kucheza mpira, nami nikasema mwache mtoto afanye anachokipenda, na ndio leo tunaona matunda yake.Alisema Msuva alipita sehemu mbalimbali na akaangukia Simba, lakini alionekana kutokubalika, ndipo alipomwambia kama Yanga wanamhitaji ajiunge nao.Mimi ni Simba, ni shabiki wa Simba, nikamwambia mwanangu kama Yanga wanakutaka nenda na kacheze kwa moyo mmoja na uwafunge Simba, matokeo yake yameonekana anafanya vizuri na sisi wazazi wake tunafarijika na kunufaika.Watoto wangu wote wanafuata nyayo za kaka yao kwenye soka, Simon ana mdogo wake yupo Simba B, na yeye anafanya vizuri tu, nawaambia upande wa pili Simba wakizubaa tu, huyo naye ataenda Yanga, nitamruhusu, kuna mdogo wao mwingine yupo kwenye mpango wa kuibua vipaji wa Real Madrid naye anafanya vizuri tu, alikuwa kwenye mchujo wa watoto 1,000, wakachujwa wakabaki 500 akawepo na sasa wamechujwa wamebaki 200 na yeye yumo, alisema.Malinzi alisema: Baba Simon, kwa kweli umenifurahisha sana kwa maelezo yako, mimi nikiwa kama Rais wa TFF, natoa ofa ya wewe na mama mama Msuva mtakwenda kuangalia mechi ya Chan, Taifa Stars na Uganda, tarehe 20 mwezi huu Zanzibar na mechi ya marudiano Kampala pia mtakwenda kwa gharama za TFF, Katibu Mkuu Selestine Mwesigwa wewe ndio mtendaji hili suala lifanyie kazi.  <topic>: MICHEZO 